এমন মর্মান্তিক ঘটনাটি ঘটেছে গত ৬ এপ্রিল মাদারীপুর সদর উপজেলার হুগলীর আদিত্যপুর গ্রামের শাজাহান খোয়াজের মেয়ে শুভ আক্তারের জীবনে। শুভ এবার সদর উপজেলার আলগী হাই স্কুল থেকে এসএসসি পরীক্ষা শেষ করে ঢাকায় তার আত্মীয়ের বাড়িতে বেড়াতে যায়। ঢাকায় কিছু দিন থাকার পর গত ৬ এপ্রিল মাদারীপুরে আসে। ঐ দিন রিকশাভ্যানে নিজ বাড়িতে ফিরছিলো সে। পথিমধ্যে হুগলী গ্রামের মোল্যাবাড়ির সামনে আসলে জমি চাষের ট্রাক্টর তাকে চাপা দেয়। এতে ঘটনাস্থলেই তার ডান পা শরীর থেকে সম্পূর্ণ বিচ্ছিন্ন হয়ে যায়। গুরুতর আহত ও রক্তাক্ত অবস্থায় তাকে প্রথমে মাদারীপুর সদর হাসপাতালে এবং পরে ঢাকায় পঙ্গু হাসপাতালে পাঠানো হয়। বর্তমানে সেখানে চিকিৎসা চলছে শুভ’র। সুস্থ হয়ে উঠলেও কীভাবে চলাফেরা করবে শুভ?